J e g y z ő k ö n y v

Készült: a Bezenye Községi Önkormányzat Képviselő-testületének 2026. március 25. napján 07:45 órakor az önkormányzat tárgyalótermében megtartott rendkívüli, nyilvános képviselő-testületi ülésén.

Jelen vannak: a jelenléti ívben felsoroltak

Márkus Erika polgármester 07:45 órakor megnyitja az ülést. Megállapítja, hogy az ülés határozatképes, mert a megválasztott 7 képviselőből 5 fő jelen van. Martinschich Mihályné és Lenzsér-Csiba Adrienn képviselők egyéb elfoglaltságuk miatt nem tudnak részt venni az ülésen. A jegyzőkönyv hitelesítésére Csák krisztián képviselőt kéri fel. 

A javaslattal a képviselő-testület egyhangúlag egyetért. 

Márkus Erika polgármester ismerteti az ülés meghívó szerinti napirendi pontjait.

Elmondja, hogy a rendkívüli ülésen a napirend módosítására nincs lehetőség. 

Megkéri a képviselőket, hogy fogadják el a napirendi pontokat. 

A képviselő-testület egyhangúlag, 5 igen szavazattal az alábbi határozatot hozza:

43/2026. (III. 25.) határozat
Bezenye Községi Önkormányzat képviselő-testülete a 2026. március 25-i rendkívüli ülés napirendjét az alábbiak szerint jóváhagyja:

1. Piac pótmunkával kapcsolatos döntés
	Előterjesztő: Márkus Erika polgármester

1. M15 autópálya Bezenyei csomópont fejlesztésével kapcsolatban a településrendezési eszközök módosítása
Előterjesztő: Márkus Erika polgármester

Felelős:	Márkus Erika polgármester
Határidő:	azonnal

1. napirendi pont (01 sz. előterjesztés szerint)
Piac pótmunkával kapcsolatos döntés

Márkus Erika polgármester ismerteti az előterjesztést, melyet minden képviselő megkapott az ülést megelőzően. Elmondja, hogy a pótmunkák egyeztetve lettek a műszaki ellenőrrel. Ez alapján kérték be az árajánlatot. Ez egy mosogató, egy kerti csap, és egy zuhanyzó kialakítását foglalja magában. A munka elvégzésének ára bruttó 612.000,- Ft. Az árajánlatot a EA-General Kft. adta. Javasolja a testületnek az árajánlat elfogadását, és az összeg kifizetését az általános tartalék terhére. 

Megkérdezi, hogy valakinek van-e kérdése a napirendi ponthoz kapcsolódóan?

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 5 igen szavazattal az alábbi határozatot hozta:

44/2026. (III. 25.) határozat

1. Bezenye Községi Önkormányzat Képviselő-testülete elfogadja az EA-General Kft árajánlatát a pótmunkákra a melléklet szerint és felhatalmazza a polgármestert a szerződés megkötésére.

1. Bezenye Községi Önkormányzat Képviselő-testülete a 2026. évi költségvetésének általános tartaléka terhére biztosítja a pótmunkálatok összegét.

Felelős:	 Márkus Erika polgármester
Határidő: 	 2026. március 30.

2. napirendi pont (03 sz. előterjesztés szerint)
M15 autópálya Bezenyei csomópont fejlesztésével kapcsolatban a településrendezési eszközök módosítása

Márkus Erika polgármester ismerteti az előterjesztést, melyet minden képviselő megkapott az ülést megelőzően. 
Elmondja, hogy a tegnapi napon személyesen tárgyaltak a lehajtó melletti ingatlanok tulajdonosával, aki elmondta, hogy nagyszabású terveik vannak a terület fejlesztése kapcsán. Egy modern logisztikai központot szeretnének kialakítani kiszolgáló helyiségekkel. 
A lehajtó megvalósulása egy hosszú tárgyalási folyamat végére tesz pontot. A terveket az állami főépítész is elfogadásra javasolta.
Átolvasta a teljes dokumentációt, melyben megemlítették, hogy a lehajtó fejlesztése a Szigetköz Naturpark és a Mosonsík madárvédelmi területet és egyben világörökség várományos terület is érint. A fejlesztés során több növény- és állatfaj életterét is érintik, melyet figyelembe kell venniük. A fejlesztés a falu mindennapjaira negatív hatással várhatóan nem lesz, mivel a lehajtó a településtől távolabb esik, így zavaró zajhatás sem várható. A legfontosabb dolguk most a környezeti értékelés elfogadása, a településfejlesztési koncepció módosításának elfogadása, valamint a településszerkezeti terv módosításának elfogadása. 

dr. Zámbó Tibor jegyző elmondja, hogy a lehajtó elkészülte a munkálatok megkezdésétől számított 14 hónapon belül várható. A logisztikai központ megvalósulása pedig ez után lehetséges. A mihamarabbi megvalósuláshoz mindenképpen a lehajtó elkészülte szükséges. 
[bookmark: _GoBack]A tegnapi tárgyaláson a logisztikai központ befektetői elmondták, hogy a központ egy nagyobb rendszer része lenne, mely állna egy depóból, egy rakodó részből és kiszolgáló egységekből állna. A munka nagy része szakmérnöki tevékenység, tehát képzett személyzetet igényel majd. 
Hiltser Mátyás alpolgármester elmondja, hogy örül neki, hogy a lehajtó ügyében az építésügyi munkatársnak a település számára legkedvezőbb megoldást sikerült kiharcolnia. 

Márkus Erika polgármester megkérdezi, hogy valakinek van-e további kérdése a napirendi ponthoz kapcsolódóan?

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület, egyhangúlag, 5 igen szavazattal az alábbi határozatokat hozta:

45/2026. (III. 25.) határozat

Bezenye Községi Önkormányzat Képviselő-testülete úgy határoz, hogy az Állami Főépítészi Iroda záró szakmai véleménye alapján a környezeti értékelést elfogadja.

Felelős:	 Márkus Erika polgármester
Határidő: 	 azonnal

46/2026. (III. 25.) határozat

Bezenye Községi Önkormányzat Képviselő-testülete Bezenye Község településfejlesztési koncepcióját (szöveges rész és tervlap munkaszáma TH-17-02-061) módosítja az e határozat 1. számú mellékletét képező Településfejlesztési koncepció (fedvény) című, TK-M rajzszámú, Rp.I.116-47 munkaszámú terven módosítással érintett terület határa jellel jelölt területre vonatkozóan, a 2. számú melléklet szerinti, „A településfejlesztési koncepció módosulásának leírása” alapján.
Az 1. számú melléklet területi hatályát az e határozat 3. számú mellékletét képező Településfejlesztési koncepció területi hatálya című, TK-TH rajzszámú, Rp.I.116-47 munkaszámú terv rögzíti.
A határozat mellékleteiben foglaltakat a Képviselő-testület egyéb határozatainak és rendeleteinek meghozatalánál figyelembe kell venni.

Felelős:	 Márkus Erika polgármester
Határidő: 	 azonnal

47/2026. (III. 25.) határozat

Bezenye Községi Önkormányzat Képviselő-testülete Bezenye Község településszerkezeti tervében a területfelhasználás rendjének módosulását az e határozat 1. számú mellékletét képező Területfelhasználási helyszínrajz (fedvény) című, TSZ-1/2M jelű, Rp.I.116-47 munkaszámú terven módosítással érintett terület határa jellel jelölt területre a 3. számú melléklet szerinti, településszerkezeti terv módosulása című leírásban foglaltak szerint állapítja meg.
Az e határozat 1. számú mellékletét képező Területfelhasználási helyszínrajz (fedvény) című, TSZ-1/2M jelű, Rp.I.116-47 munkaszámú tervlap az Rp.I.116-38 munkaszámú, TSZ-1/M jelű Területfelhasználási helyszínrajz (fedvény) helyébe lép. Az e határozat 1. számú mellékletét képező Területfelhasználási helyszínrajz (fedvény) című, TSZ-1/2M jelű, Rp.I.116-47 munkaszámú tervlap, valamint az 57/2021. (VIII.10.) képviselő-testületi határozattal elfogadott, TH 18-02-21 munkaszámú, TSZ-1 jelű településszerkezeti terv területi hatályát az e határozat 2. számú mellékletét képező Településszerkezeti terv területi hatálya című, TSZ-1/TH jelű, Rp.I.116-47 munkaszámú tervlap rögzíti.
A határozat mellékleteiben foglaltakat a Képviselő-testület egyéb határozatainak és rendeleteinek meghozatalánál figyelembe kell venni.

Felelős:	 Márkus Erika polgármester
Határidő: 	 azonnal

A képviselő-testület egyhangúlag, 5 igen szavazattal az alábbi önkormányzati rendeletet megalkotja:

2/2026. (III. 25.) önkormányzati rendelet

Bezenye Községi Önkormányzat Képviselő-testülete a Regioplan Környezet- és Településtervező Kft. Rp.I.116-47 munkaszámú záró szakmai véleményezési dokumentációjában foglalt, jelen előterjesztés melléklete szerinti tartalommal módosítja a helyi építési szabályzatról szóló 9/2021. (VIII.11.) önkormányzati rendeletét.

Mellékletek: Regioplan Környezet- és Településtervező Kft. Rp.I.116-47 munkaszámú záró szakmai véleményezési dokumentációja szerinti „Határozat a településfejlesztési koncepció módosításáról”, „Határozat a településszerkezeti terv módosításáról” és „Rendelet a helyi építési szabályzat módosításáról” azok mellékleteivel együtt.

Felelős:	 Márkus Erika polgármester, Dr. Zámbó Tibor jegyző
Határidő: 	 azonnal

Márkus Erika polgármester megkérdezi, hogy van-e további kérdése valakinek?

Mivel kérdés, észrevétel nem érkezett, a polgármester megköszöni a részvételt, és az ülést 08:10 órakor lezárja. 

k.m.f.


	Márkus Erika	Dr. Zámbó Tibor
	polgármester	jegyző


Jegyzőkönyv hitelesítő: 


	Csák Krisztián	
	képviselő	

